הכי מוגזם עד היום? הכירו את כרטיס המסך שכולל מסך LCD מובנה • HWzone
ראשי מחשבים הכי מוגזם עד היום? הכירו את כרטיס המסך שכולל מסך LCD מובנה
שמה של יצרנית כרטיסי המסך (ולוחות האם) Colorful רחוק מלהיות מוכר בכל בית בארץ הקודש, אך מדובר למעשה באחת השחקניות הגדולות ביותר בתחום שנהנית מנוכחות חזקה מאוד במזרח הרחוק, בין היתר תודות לדגמים אשר מיועדים לגיימרים שמשתייכים לקצה העליון של הביצועים והמחירים, ומגדירים מחדש את המונח 'גימיקים שיווקיים'.
כעת, מסתבר שבחברה עומלים במלוא הזריזות גם על גירסה מותאמת אישית עבור ה-GeForce GTX 1080 Ti המתקדם, שתשתייך אל משפחת ה-iGame הפופולרית של החברה ותספק לנו לפחות מאפיין אחד שעדיין לא ראינו בעבר: מסך LCD קטן שמובנה בצידו של הכרטיס. כן כן – תשכחו מתצוגות ה-Seven Segment הפרימיטיביות שניתן למצוא בחלק ממוצרי החומרה המתקדמים, והחליפו אותו במסך זעיר צבעוני ומרובה פיקסלים.
זה יריץ את Doom לדעתכם? מקור התמונה: videocardz.com
הדגם החדש טרם הוצג רשמית, אך לפי התמונה הבודדת שלו שמסתובבת לה ברשת, באדיבותם של אנשי האתר videocardz.com, נראה שהמסך ידע להציג את תדר העבודה של הכרטיס בזמן אמת, לצד נתונים ויזואליים מסויימים אודות הטמפרטורה שלו ואולי גם מידת הפעולה של אמצעי הקירור האקטיביים שבו.
מדובר בנתונים שכל כרטיס מסך סביר ומעלה יודע להציג כיום באופן אינפורמטיבי ונוח להבנה באמצעות יישומים במערכת ההפעלה, אך כאן כאמור ניתן יהיה לצפות בהם בצורה ישירה ומיידית הרבה יותר – אם כי נתוני הצג הקטן הזה יהיו רלוונטיים רק למי שעושים שימוש במארז שקוף בחלקו, מארז קיר פתוח או במערך פרוש להמהרה באמצעים קיצוניים, כאשר סביר להניח שאלו הן הנישות אליהן מיועד המוצר מלכתחילה.
הכרטיס המטורף האחרון של Colorful הכי גוף קירור פאסיבי וגם מערך קירור מים משולבים יחד למפלצת שתופסת ארבעה חריצים במארז – האם הדגם החדש יצליח להתעלות על השגעון הזה איכשהו?
מדובר בתוספת שללא ספק נשמעת כמו הגזמה אשר נועדה להצדיק תג מחיר אקזוטי במיוחד ולהתבלט בים של דגמים מתקדמים וגרנדיוזיים דומים, אך במקביל אנחנו ממש לא נתפלא לראות יצרניות נוספות מאמצות את התקדים הזה ומשלבות מסכי תצוגה מתקדמים (מישהו אמר מסך OLED זעיר ברזולוצייה גבוהה?) במוצרי הדגל שלהן, בנסיון לוודא שהן לא נותרות בעמדת נחיתות בתחום שכבר כמה זמן מרגיש כמו מרדף ללא מעצורים שבה התועלת הסופית עבור הצרכן לא נמצאת בראש סדר העדיפויות.
ביצרנית הסינית העולה נוהגים להשקיע הרבה בשיווק, במיתוג ו'באופן ההגשה' של המוצרים המובילים שלהם, וזה כנראה יהיה נכון גם עבור ה-iGame GTX 1080 Ti שאמור להגיע במהלך החודש הבא
מה דעתכם על הבונוס הזה? שתפו אותנו בתגובות.
Chen Erez
Itamar Shpak
לא הייתי קונה את השטות הזאת , כי זה פשוט אידיוטי
כל הנתונים ויותר יש בדרייבר שבמסך
למה אני צריך לפתוח מחשב ?
ולבזבז כסף על שטות .
עושים צחוק ממי שקונה אותם
הם שכחו לשים פליקרים ואורגן אורות
ציטוט של Dandy23
נכון עוד דבר מטומטם
לשים אורגן אורות על זכרונות וכרטיסי מסך
ואחרי זה אותם ילדים בוכים שהם לא ישנים בלילה מאורגן אורות שבנו
מיותר… תלוי את מי שואלים את העשיר או העני
מי קונה את הטלוויזיות 75 85 95 אינטש? עשירים!
ובמה העשירים צופים בטלוויזיות שקנו? כלום!
כי כשעשיר קונה טלוויזיה הוא לא קונה את הטלוויזיה בשביל לצפות בשידורי טלוויזיה – הוא קונה את הטלוויזיה הכי טובה בשביל שהחברים הפחות עשירים ממנו יקנאו.
לא נפלתי,
כבר ראיתי אחד עם מסך 3D ואחר שיש לו כרטיס מסך למסך שעל הכרטיס מסך..
הנה משהו שאני הייתי קונה רק בשביל הפוזה:
יונתן מנדלסון - 20/10/2017
יונתן מנדלסון - 19/10/2017
נראה טוב: תמונות ומבחני ביצועים חדשים עבור ה-Galaxy S8
המכשיר החדש של סמסונג מוסיף להרשים אותנו גם בימים אלו - לפני שהוצג בצורה רשמית